**Vigersted Lokalråd**

Stiftet den 15. april 2012

c/o formanden

Kim Petersen

Ågerupvej 32, Vigersted

4100 Ringsted

Telefon: 28 95 88 77

Mail: discomyggen@gmail.com

Hjemmeside: [www.vigersted.net](http://www.vigersted.net)

Bankkonto: Nordea Reg. nr. 2520 konto nr. 6886-675-281

CVR-nr: 34408386 (frivillig forening i.a.n. 94.99.00)

**Referat rådsmøde den 20. oktober 2015**

Sted: Hos Kim Petersen, Ågerupvej 32. Telefon 28 95 88 77.

Mødedeltagere: Kim Petersen, Michael Kalmberg, Per Hermansen, Berit Galberg og Peter Hansen.

Fraværende med afbud: Kasper Rossing, Anette Fog og Laura Irwing Rossing.

**Dagsorden:**

1. **Nye punkter til dagsorden**
2. **Godkendelse af dagsordenen**
3. **Opfølgning på sager fra sidste møde**

Møde med Vigersted Idrætsforening

Forsamlingshuset opgradering

Bålplads

Bannere

1. **Helhedsplan**

Helhedsplan ophøjelse til lokalplan

Mail fra Esben Danielsen omkring samarbejde mellem bysamfund

1. **Bymidten**

Orientering omkring møde den 16.09.2015 med RK

Diskussion omkring holdning til om vi skal informere om regler mv.

Sti til børnehuset

Orientering omkring møde den 14.10.2015 med Frank Nielsen omkring bymidten

Screeningsproces

Kan/vil vi selv udarbejde en konsulentlokalplan?

Kontakt til Esben Danielsen?

1. **Opfølgning på emner i forhold til kommunen**

Skal vi have et udvalg der varetager opfølgning generelt?

Ansøgning til kommunen vedr. 40 km og stillevej, vigepligt mv.

Cykelsti Rusgårds Bakke

Sti til Jystrup

Gennemkørsel forbudt på Kildevej og Lunden

Færdiggørelse af Lønager

1. **Lokalnyt deadline**
2. **Opdatering af hjemmesiden**

Ideer til hvordan vi øger kendskabet til og brugen af hjemmesiden

Referat skabelon

Helhedsplan og bymidte placering på siden

1. **Kommunikation**

Hvordan skal vi kommunikere internt, vi drukner i mails!

1. **Aktivitetsudvalg**

Hvordan synliggør vi aktiviteter mere

Julesange i kirken i samarbejde med menighedsrådet

1. **Historieprojekt**

Status på arbejdsgruppens arbejde

1. **Velkomstfolder**

Status på arbejdsgruppens arbejde

1. **Nye ideer til emner for lokalrådet**
2. **Evt.**
3. **Næste rådsmøde**

**Referat**

**Ad 1 Nye punkter til dagsorden**

Møde med Børnehuset.

Uddrag fra familiekrønike til historieprojektet.

Markedsføring. Udflytning af offentlige arbejdspladser til Ringsted Kommune og omtale af helhedsplan i større landsdækkende avis.

Nye rådsmedlemmer til Vigersted Lokalråd.

De 4 emner behandles under punkter i dagsordenen, hvor de passer bedst.

**Ad 2 Godkendelse af dagsordenen**

Dagsorden blev godkendt incl. nye punkter.

**Ad 3 Opfølgning på sager fra sidste møde**

Vigersted Idrætsforening holder bestyrelsesmøde kommende onsdag den 21. oktober kl. 19. Kim Petersen og Peter Hansen deltager fra Lokalrådet vedr. helhedsplanens opgradering af halfaciliteterne og idrætsforeningens evt. igangsætning af projektet. DGI kan være en mulig samarbejdspartner.

Kim kontakter forsamlingshusets bestyrelse for deltagelse i deres kommende bestyrelsesmøde – også vedr. helhedsplanen og opgradering af forsamlingshuset. Kim og Peter deltager.

Michael Kalmberg undersøger skolens forslag til placering af bålplads ved ”nye boldbane”. Herefter rettes henvendelse til kirkeværge Søren Hansen for godkendelse af placering, hvis arealet tilhører menighedsrådet. Der skal evt. tages højde for forpagtningsaftale. Når formalia er i orden sættes proces i gang for anskaffelse af midler til anlæg af bålpladsen jævnf. skolens beregninger og ønsker. Bålpladsen skal gerne være etableret inden næste Sct. Hans. Der søges ikke via Helhedsplanpuljen før Bymidteprojektet er sat i gang, da det ellers giver flimmer i projektrækkefølgen. Andre ansøgningsmuligheder tages i anvendelse.

Peter Hansen undersøger om produktion af bannere og annoncering vedr. projekter evt. kan dækkes via ansøgninger til Kulturmidlerne og Temamidlerne i forbindelse med f.eks. ansøgning til Kildemarked etc.

**Ad 4 Helhedsplan**

Der er den 2. oktober 2015 indsendt anmodning til Ringsted Kommune om ophøjelse af vores helhedsplan til bevarende lokalplan. Vi får tilbagemelding inden udgangen af oktober 2015. Der skal følges op straks denne dato er overskredet. Erfaringen er desværre, at intet sker før der følges op. Kim Petersen fremsender hurtigst muligt anmodning til udvalgsformændene for at få foretræde og mulighed for at forklare helhedsplanen og at vi har stort behov for at komme videre med tiltag der kan trække nye familier til Vigersted.

Administrationen ”opfordrede til at vi selv udarbejder forslag til lokalplan og selv betaler den”!!!

– for ikke at komme ind i den eksisterende kø på ca. godt 20 lokalplaner….

Vi vil forsøge at komme i landsdækkende avis med vores aktiviteter og arbejde med helhedsplanen og opgradering af bymidten. Evt. i samarbejde med Landsbyforum og kommunen. Det er ikke sædvanligt i Danmark at 10 lokalområder har udarbejdet deres egne planer som det er gjort i Ringsted Kommune. Peter tager initiativ til kontakt til avis.

**Ad 5 Bymidten**

Der var en mindre debat om, hvorvidt vi skal være kommunen behjælpelig med information til borgerne i lokalområdet – f.eks. med information om regler for træbevoksning og hække der over tid fylder lidt rigeligt ud over offentlig vej. Konklusionen blev at vi går ind i sådanne sager, når det tjener lokalområdet bedst.

Stien til børnehuset er igangsat og under etablering med lys og asfaltbelægning.

Screeningsproces vedr. projekt Bymidten er igangsat først ved indsendelse og senest ved møde i administrationen den 14. oktober 2015. Her blev nævnt muligheden for at vi selv udarbejder evt. ”lokalplan” for bymidten for ikke at komme i den lange kø. Når vi hører fra kommunen vedr. screeningen sættes henvendelse til Esben Danielsen, Lokale- og Anlægsfonden i gang, ligesom der rettes henvendelse til Realdania. Per og Peter står for dialog og kontakt til fondene.

**Ad 6 Opfølgning på emner i forhold til kommunen**

Peter retter skriftlig henvendelse til kommunen vedr. 40 km zone inden for bygrænsen, stillevej forbi kirke og forsamlingshus og hajtænder ved alle indfaldsveje til Bygaden. Også gennemkørsel forbudt på Kildevej og Ortved Lund medtages i henvendelsen.

Kim undersøger hurtigst muligt status vedr. cykelsti over Rusgårdsbakke fra Roskildevej til Vigersted skole. Herunder også evt. ”igangværende dialog med Jystrup” vedr. cykelvej fra Jystrup til Vigersted skole.

Kim undersøger ligeledes status vedr. manglende veje og stier på Lønager.

**Ad 7 Lokalnyt deadline**

Deadline for materiale til Lokalnyt er den 30. oktober. Emner der skal med er:

* Information om træer og hække ud over offentlig vej. Per forfatter tekst med henvisning til retningslinjer på hjemmesiden.
* Projekt og status vedr. projekt bymidten. Per udarbejder tekst.
* Nye konstituering af lokalrådet herunder tak til Palle Kristoffersen for deltagelse i rådet.
* Dato, tid og sted for Lokalrådets generalforsamling.
* Opfordring til at nogle melder sig til at stå for en facebook-gruppe for Vigersted Lokalråd og Vigersted lokalområde.

**Ad 8 Opdatering af hjemmesiden**

Hvis muligt er der ønske om at den overordnede helhedsplan og planen for bymidten får en central placering på Vigersted.net. F.eks. lægges planerne i en boks på forsiden.

Rådets referater bør hver gang udformes i samme skabelon, opstilling og skrift. Fremtidige dagsordener bør ligeledes benytte samme skabelon. Dette referat er udarbejdet i den skabelon der fremadrettet ønskes benyttet. Alle beslutninger skal klart fremgå af referatet.

Den nye konstituering skal fremgå af hjemmesiden. Også Kims mailadresse: [discomyggen@gmail.com](mailto:discomyggen@gmail.com) - Michael ajourfører hjemmesiden.

**Ad 9 Kommunikation**

Et relevant informationsniveau mellem lokalrødderne er vigtig via mails. Alle informative mails rundsendes til alle. Også kontakt til kommunen. Ingen tilbagemeldinger på mails betyder samtykke inden for den angivne frist. F. eks. godkendelse af referater o.lign.

**Ad 10 Aktivitetsudvalg**

Ved aktiviteter er det vigtigt at vi kommer bredt ud med vores information. Dvs. presseomtale, plakater, foldere, evt. annoncering, bannere, TV2-East. Synliggørelse har to formål. At promovere selve aktiviteten og ikke mindst at synliggøre vore rigtig gode lokalområde så vi tiltrække tilflyttere. Lokalrådet/aktivitetsudvalget må meget gerne tænke i samarbejde med menighedsrådet, forsamlingshuset, idrætsforeningen m.fl. Alt samarbejde på tværs giver sammenhold og højere informationsniveau.

* Fastelavn holdes den 7. februar 2016 kl. 11:30. Jannie Rex står som tovholder på denne aktivitet. Jannie bliver en del af aktivitetsudvalget.
* Gamle billeder fra Vigersted ved Anette Månsson mandag den 18. januar 2016 kl. 19:30.

**Ad 11 Historieprojekt**

Michaelindkalder snarest til arbejds-/planlægningsmøde. Verner Iversen vil meget gerne bidrage til gruppens arbejde, ligesom Peter kan levere stof fra ”Familiekrønike”. Sidstnævnte ligger klar til redigering.

**Ad 12 Velkomstfolder**

Berit Galberg og Peter Hansen fuldfører dette projekt og igangsætter indsamling af fotos og tekstmateriale. Berit kontakter Rune vedr. retten til at bruge eksisterende billeder. Dette projekt søges finansieret af lokale ejendomsmæglere og aktører der har interesse i udbygning af Vigersted. F.eks. også børnehuset, skolen, idrætsforeningen og forsamlingshuset.

**Ad 13 Nye ideer til emner for lokalrådet**

Der bør indkaldes til et eller to årlige informationsmøder med alle foreninger i lokalområdet, herunder menighedsrådet, madklubben, forsamlingshuset, skole, skolebestyrelse, børnehusets bestyrelse og leder, sfo, idrætsforeningen, grundejerforeninger m.fl. Kun derved kan vi sikre samhørighed, afstemning af kalendere etc. og højere informationsniveau. Lokalrådet tager initiativ.

Alle rådsmedlemmer bedes tænke i emner til nye rådsmedlemmer, så vi kan få suppleret op. Gerne med yngre medlemmer der har børn. Også gerne borgere der kan indgå i projektarbejde, aktivitetsudvalg eller som facebook-administratorer uden nødvendigvis at være rådsmedlem.

**Ad 14 Evt.**

Et par rådsmedlemmer deltager i møde med bestyrelse og leder af Børnehuset tirsdag den 27. oktober kl. 18 - ca. 19. Hvem melder sig????

Generalforsamling afholdes søndag den 31. januar 2015 kl. 14:30. Kim booker forsamlingshuset.

Kim undersøger pris for trykning af 100 bilstreamers med teksten ”Vigersted.net”

Der er stemning for oprettelse af facebook-gruppe for Vigersted. Dette kræver dog et par seriøst interesserede til at holde siden ved lige.

Fremtidige mailkorrespondance med Kim skal foregå på: [discomyggen@gmail.com](mailto:discomyggen@gmail.com)

Der er trafikale problemer ved skolens gamle indkørsel. Og problemet er ikke forældre, men taxaér og busser. Disse bør henvises til skolens anden parkeringsplads. (Måske Anette vil tage dette emne op med skolen).

**Ad 15 Næste rådsmøde**

Holdes 24. november hos Peter Hansen, Ågerupvej 141, 4140 Borup. Kl. 19:30 – telefon 20 83 60 90.

*Referent Peter Hansen, den 21. oktober 2015*